# Úradný vestník C 407A/8. d

| | ISSN 1977-1037 |
| --- | --- |
| Úradný vestník
  Európskej únie | C 407A |
| | |
| Slovenské vydanie | Informácie a oznámenia | Zväzok 588. decembra 2015 |

ISSN 1977-1037

Úradný vestník

Európskej únie

C 407A

Slovenské vydanie

Informácie a oznámenia

Zväzok 588. decembra 2015

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2015/C 407A/01 | Generálne riaditeľstvo pre hospodársku súťaž (COMP) — Uverejnenie oznámenia o voľnom pracovnom mieste na pozíciu hlavného ekonóma pre hospodársku súťaž (platová trieda AD 14) — Zamestnanie dočasného zamestnanca podľa článku 2 písm. a) podmienok zamestnávania ostatných zamestnancov — COM/2015/10363 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2015/C 407A/01

Generálne riaditeľstvo pre hospodársku súťaž (COMP) — Uverejnenie oznámenia o voľnom pracovnom mieste na pozíciu hlavného ekonóma pre hospodársku súťaž (platová trieda AD 14) — Zamestnanie dočasného zamestnanca podľa článku 2 písm. a) podmienok zamestnávania ostatných zamestnancov — COM/2015/10363

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 8.12.2015 | SK | Úradný vestník Európskej únie | CA 407/1 |
| --- | --- | --- | --- |

8.12.2015

SK

Úradný vestník Európskej únie

CA 407/1

---

Generálne riaditeľstvo pre hospodársku súťaž (COMP)

Uverejnenie oznámenia o voľnom pracovnom mieste na pozíciu hlavného ekonóma pre hospodársku súťaž (platová trieda AD 14)

Zamestnanie dočasného zamestnanca podľa článku 2 písm. a) podmienok zamestnávania ostatných zamestnancov

COM/2015/10363

(2015/C 407 A/01)

Generálne riaditeľstvo pre hospodársku súťaž hľadá náhradu za svojho hlavného ekonóma pre hospodársku súťaž, ktorého miesto sa uvoľní od 1. septembra 2016.

Kto sme

Komisia spolu s vnútroštátnymi orgánmi na ochranu hospodárskej súťaže priamo presadzuje pravidlá hospodárskej súťaže EÚ na lepšie fungovanie trhov tým, že zabezpečuje, aby všetky podniky mali rovnocenné a spravodlivé súťažné podmienky. Takéto konkurenčné prostredie je prínosom pre spotrebiteľov, podniky, ako aj európske hospodárstvo ako celok.

Právomoci v oblasti priameho presadzovania právnych predpisov vykonáva v rámci Komisie v prvom rade Generálne riaditeľstvo (GR) pre hospodársku súťaž.

Hlavný ekonóm pre hospodársku súťaž pomáha GR pre hospodársku súťaž pri hodnotení hospodárskeho vplyvu jeho činností v oblastiach EÚ týkajúcich sa kontroly fúzií, protimonopolných pravidiel a pravidiel štátnej pomoci.

Miesto bude obsadené na úrovni riaditeľa (AD 14). Ide o dočasné pôsobenie na tri roky s možnosťou predĺženia o maximálne 2 roky.

Čo ponúkame

Hlavný ekonóm pre hospodársku súťaž bude priamo podriadený generálnemu riaditeľovi. Bude vykonávať najmä tieto tri hlavné úlohy:

| — | poradenstvo v metodických otázkach v oblasti ekonómie a ekonometrie pri uplatňovaní pravidiel EÚ týkajúcich sa hospodárskej súťaže. Môže byť tiež vyzvaný, aby prispel k vypracovaniu všeobecných politických nástrojov alebo analýz, |
| --- | --- |

—

poradenstvo v metodických otázkach v oblasti ekonómie a ekonometrie pri uplatňovaní pravidiel EÚ týkajúcich sa hospodárskej súťaže. Môže byť tiež vyzvaný, aby prispel k vypracovaniu všeobecných politických nástrojov alebo analýz,

| — | všeobecné poradenstvo v jednotlivých prípadoch hospodárskej súťaže, a to od ich počiatočnej fázy, |
| --- | --- |

—

všeobecné poradenstvo v jednotlivých prípadoch hospodárskej súťaže, a to od ich počiatočnej fázy,

| — | podrobné poradenstvo v najvýznamnejších prípadoch hospodárskej súťaže spojených s komplexnými ekonomickými otázkami, najmä tých, ktoré si vyžadujú náročnejšiu kvantitatívnu analýzu. To môže zahŕňať dočasné pridelenie jedného z jeho zamestnancov do tímu, ktorý sa prípadom zaoberá. |
| --- | --- |

—

podrobné poradenstvo v najvýznamnejších prípadoch hospodárskej súťaže spojených s komplexnými ekonomickými otázkami, najmä tých, ktoré si vyžadujú náročnejšiu kvantitatívnu analýzu. To môže zahŕňať dočasné pridelenie jedného z jeho zamestnancov do tímu, ktorý sa prípadom zaoberá.

Jeho záverečné odporúčania týkajúce sa jednotlivých prípadov hospodárskej súťaže sa predložia komisárovi pre hospodársku súťaž a v prípade potreby kolégiu komisárov.

Hlavný ekonóm pre hospodársku súťaž má k dispozícii motivovaný tím približne 30 špecializovaných ekonómov, z ktorých polovica sú stáli úradníci a zvyšok dočasní zamestnanci. Spolu so svojimi zamestnancami bude v prípade potreby spolupracovať s ostatnými zamestnancami generálneho riaditeľstva, najmä s tými, ktorí majú odborné znalosti v oblasti ekonomiky.

Koho hľadáme (výberové kritériá)

Uprednostnení budú uchádzači, ktorí majú:

| — | preukázateľné znalosti a schopnosti v oblasti analýzy ekonomických aspektov otázok hospodárskej súťaže, podložené solídnymi akademickými výsledkami, publikačnou činnosťou v renomovaných akademických časopisoch, vykonávaním poradenských funkcií pre verejné orgány, štúdiami a prípadne konzultačnou činnosťou v rôznych oblastiach politiky hospodárskej súťaže, |
| --- | --- |

—

preukázateľné znalosti a schopnosti v oblasti analýzy ekonomických aspektov otázok hospodárskej súťaže, podložené solídnymi akademickými výsledkami, publikačnou činnosťou v renomovaných akademických časopisoch, vykonávaním poradenských funkcií pre verejné orgány, štúdiami a prípadne konzultačnou činnosťou v rôznych oblastiach politiky hospodárskej súťaže,

| — | preukázateľnú schopnosť riadiť tím vysoko kvalifikovaných ekonómov, najmä organizačnú schopnosť pri riadení ľudských zdrojov vrátane takých aspektov, ako je napríklad stanovenie priorít a prijímanie pracovníkov, hodnotenie pracovníkov, kariérny rast, rovnováha medzi prácou a súkromným životom a motivácia, |
| --- | --- |

—

preukázateľnú schopnosť riadiť tím vysoko kvalifikovaných ekonómov, najmä organizačnú schopnosť pri riadení ľudských zdrojov vrátane takých aspektov, ako je napríklad stanovenie priorít a prijímanie pracovníkov, hodnotenie pracovníkov, kariérny rast, rovnováha medzi prácou a súkromným životom a motivácia,

| — | preukázateľné komunikačné schopnosti, ktoré mu umožnia efektívne a účinne komunikovať s internými a externými zainteresovanými stranami a zastupovať Komisiu a obhajovať jej postavenie na európskych a medzinárodných fórach. |
| --- | --- |

—

preukázateľné komunikačné schopnosti, ktoré mu umožnia efektívne a účinne komunikovať s internými a externými zainteresovanými stranami a zastupovať Komisiu a obhajovať jej postavenie na európskych a medzinárodných fórach.

Komisia hľadá predovšetkým ekonóma, ktorý sa okrem svojej všeobecnej odbornej kvalifikácie špecializuje na organizáciu priemyselných činností a má praktické skúsenosti s analýzou jednotlivých prípadov hospodárskej súťaže.

Počas svojho pôsobenia vo funkcii môže hlavný ekonóm pre hospodársku súťaž publikovať články a v obmedzenej miere vyučovať, pokiaľ to nebude v rozpore s jeho mandátom.

Uchádzači musia (kritériá účasti)

| 1. | Štátna príslušnosť: uchádzači musia byť štátnymi príslušníkmi členského štátu Európskej únie. |
| --- | --- |

1.

Štátna príslušnosť: uchádzači musia byť štátnymi príslušníkmi členského štátu Európskej únie.

| 2. | Vysokoškolské vzdelanie alebo diplom: uchádzači musia mať vysokoškolské vzdelanie. Okrem toho je podmienkou mať doktorát v odbore ekonómie alebo ekonometrie, ktorý je relevantný z hľadiska hospodárskej súťaže. |
| --- | --- |

2.

Vysokoškolské vzdelanie alebo diplom: uchádzači musia mať vysokoškolské vzdelanie. Okrem toho je podmienkou mať doktorát v odbore ekonómie alebo ekonometrie, ktorý je relevantný z hľadiska hospodárskej súťaže.

| 3. | Odborná prax: uchádzači musia mať aspoň 15-ročnú postgraduálnu odbornú prax získanú po ukončení uvedeného vzdelania. Najmenej desať rokov tejto odbornej praxe musí byť získaných vo vyššej riadiacej funkcii v oblasti súvisiacej s voľným miestom (1). |
| --- | --- |

3.

Odborná prax: uchádzači musia mať aspoň 15-ročnú postgraduálnu odbornú prax získanú po ukončení uvedeného vzdelania. Najmenej desať rokov tejto odbornej praxe musí byť získaných vo vyššej riadiacej funkcii v oblasti súvisiacej s voľným miestom (1).

| 4. | Jazykové znalosti: uchádzači musia mať výbornú znalosť jedného z úradných jazykov Európskej únie a primeranú znalosť ďalšieho z týchto úradných jazykov (2). Výberové komisie overia počas pohovoru(-ov), či uchádzači spĺňajú kritérium primeranej znalosti ďalšieho úradného jazyka EÚ. Z daného dôvodu sa časť pohovoru sa môže uskutočniť v danom jazyku. |
| --- | --- |

4.

Jazykové znalosti: uchádzači musia mať výbornú znalosť jedného z úradných jazykov Európskej únie a primeranú znalosť ďalšieho z týchto úradných jazykov (2). Výberové komisie overia počas pohovoru(-ov), či uchádzači spĺňajú kritérium primeranej znalosti ďalšieho úradného jazyka EÚ. Z daného dôvodu sa časť pohovoru sa môže uskutočniť v danom jazyku.

| 5. | Veková hranica: uchádzači musia byť schopní ukončiť minimálne trojročný mandát pred dovŕšením riadneho veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 podmienok zamestnávania ostatných zamestnancov) (3). |
| --- | --- |

5.

Veková hranica: uchádzači musia byť schopní ukončiť minimálne trojročný mandát pred dovŕšením riadneho veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 podmienok zamestnávania ostatných zamestnancov) (3).

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Vymenovanie a pracovné podmienky

Výber hlavného ekonóma pre hospodársku súťaž sa uskutoční podľa postupu uvedeného v prehľadnom dokumente o politike týkajúcej sa úradníkov vo vyšších platových triedach
   (4) (Compilation Document on Senior Officials Policy). Počas výberového konania môžu Komisii pomáhať externí poradcovia vrátane medzinárodne renomovaných odborníkov v oblasti ekonomiky.

V priebehu výberového konania musia uchádzači pozvaní na pohovor s Poradným výborom Komisie pre menovania absolvovať pred týmto pohovorom celodenné testy v hodnotiacom centre, ktoré vykonávajú externí konzultanti pre nábor.

Z funkčných dôvodov a s cieľom ukončiť výberové konanie v záujme uchádzačov aj inštitúcie čo možno najrýchlejšie sa výberové konanie uskutoční iba v anglickom a/alebo vo francúzskom jazyku (5).

Komisia zamestná úspešného uchádzača ako dočasného zamestnanca v zmysle článku 2 písm. a) Podmienok zamestnávania ostatných zamestnancov. Plat a pracovné podmienky zodpovedajú platu a podmienkam stanoveným v podmienkach platných pre pre dočasných zamestnancov vo funkcii zodpovedajúcej základnej pozícii riaditeľa Európskej únie platovej triedy AD 14. Ide o dočasné pôsobenie na tri roky, ktoré sa môže predĺžiť na obdobie najviac dvoch rokov.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom výkonu funkcie je Brusel. Očakáva sa, že vybraný uchádzač nastúpi do zamestnania 1. septembra 2016.

Rovnaké príležitosti

Európska únia uplatňuje politiku rovnakých príležitostí. Vzhľadom na nízke zastúpenie žien vo vedúcich funkciách Komisia osobitne uvíta, ak sa na túto pozíciu prihlásia ženy.

Postup pri podávaní prihlášky

Pred odoslaním prihlášky si dôkladne skontrolujte, či spĺňate všetky kritériá spôsobilosti („Uchádzači musia“), najmä pokiaľ ide o požadovaný druh ukončeného vzdelania, požadovanú odbornú prax, ako aj jazykové znalosti. Nesplnenie ktorejkoľvek z požiadaviek spôsobilosti znamená automatické vylúčenie z výberového konania.

V prípade záujmu sa zaregistrujte prostredníctvom tejto webovej stránky:

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých etáp postupu.

Je potrebné, aby ste mali platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Preto je nutné oznámiť Európskej komisii každú zmenu svojej e-mailovej adresy.

K prihláške je potrebné pripojiť životopis vo formáte PDF a online vyplniť motivačný list (najviac 8  000 znakov). Z funkčných dôvodov a s cieľom ukončiť čo najskôr výberové konanie je v záujme uchádzačov aj inštitúcie, aby bol životopis a motivačný list napísaný v anglickom, francúzskom alebo nemeckom jazyku.

Po ukončení online registrácie vám bude doručený e-mail o potvrdení registrácie vašej prihlášky. Daný e-mail bude obsahovať aj registračné číslo, ktoré bude vaším referenčným číslom vo všetkých otázkach súvisiacich s vašou prihláškou. V prípade, ak vám potvrdzujúci e-mail nebol doručený, znamená to, že vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude Európska komisia informovať priamo.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom na túto adresu: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, B – 1049 Brussels, kde ako referenciu jasne uvediete: Vacancy for the function of Chief Competition Economist (COM/2015/10363), a to najneskôr v deň uzávierky registrácie, pričom rozhodujúci je dátum na poštovej pečiatke. Všetka následná komunikácia s Komisiou bude prebiehať poštou. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o ďalšie informácie a/alebo v prípade technických problémov pošlite e-mail na adresu: HR-A2-MANAGEMENT-ONLINE@ec.europa.eu

Dátum uzávierky

Dátum uzávierky registrácie je 29. január 2016 o 12.00 hod. (poludnie) bruselského času. Po tomto dátume nebude možné vykonať online registráciu.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, je s členmi týchto komisií zakázaný.

Ochrana osobných údajov

Komisia zabezpečí, aby osobné údaje uchádzačov boli spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

---

(1)  Uchádzači by mali vo svojich životopisoch aspoň v prípade týchto desiatich rokov uviesť, v akej oblasti činností získali odborné skúsenosti na vysokej úrovni (napr. názov pozície a konkrétne funkcie).

(2)  http://ec.europa.eu/languages/policy/language-policy/official_languages_sk.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF

(4)  http://ec.europa.eu/civil_service/docs/official_policy_en.pdf

(5)  Výberová komisia zaistí, aby nedošlo k zvýhodneniu uchádzačov, pre ktorých je jeden z týchto dvoch jazykov materinským jazykom.

(6)  Ú. v. ES L 8, 12.1.2001, s. 1.

---